P6_TA(2006)0072

Jamstveni sklad za zunanje ukrepe *

Zakonodajna resolucija Evropskega parlamenta o predlogu Uredbe Sveta o spremembi Uredbe (ES, Euratom) št. 2728/94 o ustanovitvi Jamstvenega sklada za zunanje ukrepe (KOM(2005)0130 — C6-0176/2005 — 2005/0025(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2005)0130) [1],

- ob upoštevanju člena 308 Pogodbe ES in člena 203 Pogodbe Euratom, v skladu s katerima se je Svet posvetoval s Parlamentom (C6-0176/2005),

- ob upoštevanju mnenja Odbora za pravne zadeve o predlagani pravni podlagi,

- ob upoštevanju členov 51 in 35 svojega Poslovnika,

- ob upoštevanju poročila Odbora za proračun (A6-0054/2006),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog na podlagi člena 250(2) Pogodbe ES in drugega odstavka člena 119 Pogodbe Euratom;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

Sprememba 1

Navedba sklicevanja 1

Sprememba 2

Navedba sklicevanja 2

Sprememba 3

Uvodna izjava 4

(4) Če bodo rezerve, ustvarjene za financiranje Jamstvenega sklada, v finančni perspektivi za leta 2007-2013 ukinjene, bo moralo biti financiranje za Jamstveni sklad zagotovljeno kot obvezni izdatek iz splošnega proračuna Evropske unije.

(4) Če bodo rezerve, ustvarjene za financiranje Jamstvenega sklada, v finančni perspektivi za leta 2007-2013 ukinjene, se bo moral Jamstveni sklad financirati zunaj zgornje meje finančne perspektive in vključiti v rezerve.

Sprememba 4

Uvodna izjava 7

(7) Pogodbi za sprejem te uredbe predvidevata samo pooblastila, določena v členu 308 Pogodbe ES in v členu 203 Pogodbe Euratom –

Sprememba 5

Člen 1, točka 4

Člen 5, odstavek 2 (Uredba (ES, Euratom) št. 2728/94)

2. Izračuni na osnovi tega izravnalnega mehanizma bodo narejeni ločeno od izračunov iz člena 3, tretji odstavek, in iz člena 4. Kljub temu bodo skupaj sestavljali en letni prenos. Zneski, ki naj bi bili plačani iz splošnega proračuna Evropske unije po tem izravnalnem mehanizmu, bodo obravnavani kot neto premoženje Sklada za izračune v skladu s členoma 3 in 4.

2. Izračuni na osnovi tega izravnalnega mehanizma bodo narejeni ločeno od izračunov iz člena 3, tretji odstavek, in iz člena 4. Kljub temu bodo skupaj sestavljali en letni prenos, vendar bodo jasno navajali različne dele. Zneski, ki naj bi bili plačani iz splošnega proračuna Evropske unije po tem izravnalnem mehanizmu, bodo obravnavani kot neto premoženje Sklada za izračune v skladu s členoma 3 in 4.

Sprememba 6

Člen 1, točka 4

Člen 5, odstavek 3 (Uredba (ES, Euratom) št. 2728/94)

3. Če bodo kot posledica aktivacije zavarovanja na enem ali več neplačil sredstva v Skladu padla pod 50 % ciljnega zneska, bo Komisija predložila poročilo o izrednih ukrepih za dopolnitev Sklada.

3. Če bodo kot posledica aktivacije zavarovanja zaradi enega ali več neplačil sredstva v Skladu padla pod 75 % ciljnega zneska, bo Komisija nemudoma obvestila proračunski organ o razlogih za ta položaj in predložila poročilo o izrednih ukrepih za dopolnitev Sklada.

[1] Še ni objavljeno v Uradnem listu.

--------------------------------------------------